ประจำเดือนมาล่าสุดเมื่อวันที่ 8 มีนาค่ะ และหมดวันที่ 13 มีนา พอวันที่ 14 มีเพศสัมพันธ์กับแฟนหลั่งในค่ะ น่าจะเป็นวันที่ปลอดภัย แต่ช่วง 2-3 วันมานี้รู้สึกเจ็บท้องน้อยเหมือนประจำเดือนจะมา หรือเป็นอาการของการตกไข่คะ รอบเดือนอยู่ที่ 29-41วันค่ะ
สวัสดีค่ะ อาการเจ็บท้องน้อยเหมือนประจำเดือนจะมาดังกล่าวมา ไม่ใช่อาการที่จำเพาะเจาะจงต่อการตั้งครรภ์หรือการตกไข่ ปกติเวลาตกไข่จะไม่มีอาการใดๆ บางรายอาจมีเลือดออกทางช่องคลอดได้เล็กน้อย แต่เกิดได้น้อยมากให้สังเกตรอบเดือนครั้งถัดไป และควรยืนยันการตั้งครรภ์ด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าประจำเดือนยังไม่มา ตรวจการตั้งครรภ์เองแล้วให้ผลลบ หรือยังมีปวดท้องเรื้อรังอยู่ ควรไปพบแพทย์เพื่อตรวจเพิ่มเติม